Scarborough, Tobago
<s>Scarborough je grad od 4600 stanovnika na Trinidadu i Tobagu, državi u Karipskom moru.</s><s>Grad je i administrativni centar otoka Tobaga.</s>

<s>Geografija 
Scarborough leži na jugozapadu Tobaga, smješten u zaljevu Rockly, a sam centar se prostire po obrocima brežuljka udaljenog 13 km od krajnjeg jugozapadnog rta.</s><s>Na vrhu brežuljka nalazi se utvrda Kralj Georg koju su podigli Britanci krajem 18. vijeka (točnije između 1777. i 1779).</s><s>To je kompleks sa kasarnama, zgradama za oficire, zatvorom i brojnim topovima.</s><s>Danas se u njemu nalazi i muzej historije Tobaga.</s>

<s>Historija 
Scarborough je prvi put dokumentiran 1654. pod imenom Lampsinburg, kao naselje holandskih kolonista kog su osnovala dva brata.</s><s>Uspjeh Holanđana u kolonizaciji Tobaga izazvao je zavist drugih evropskih sila.</s><s>Britanci nisu gubili vrijeme pa su uskoro organizirali pirate koji su napadati otok, a slijedili su ih Francuzi, pa je odtad u narednih 150 godina tridesetak puta promjenio gospodare.</s>

<s>Holanđani su ponovno zauzeli Tobago 1670-ih i oformili su prvu civilnu vlast na otoku te doveli stotine afričkih robova da rade na zemlji.</s><s>Za svoje kratkotrajne vladavine uspjeli su podići ugodan gradić širokih ulica i urednih kuća duž obale zaljeva Rockley (danas Donji grad), no istisnuli su ih Francuzi 1677. godine.</s>

<s>Kad su Britanci 1762. istjerali Francuze, ubrzo su na lokalitetu Studly Park, podigli novu prijestolnicu Georgetown, ali su je uskoro počeli napuštati i selili se u stari Lampsinburg koji je izrastao u financijsko-trgovački centar otoka.</s><s>Ime je promjenjeno u današnji Scarborough, a od 1769. je postao i administrativni centar jer je preseljena otočka skupština.</s>

<s>Tobago je od 1781. ponovno u francuskim rukama, pod čijom je vlašću ostao narednih 12 godina.</s><s>Nakon još nekoliko promjena gospodara Tobago je od 1814. kolonija Ujedinjenog Kraljevstva, čime je završila era političke nestabilnosti.</s>

<s>Privreda i transport
Današnji Scarborough je živahni grad koji egzistira od turizma.</s><s>Najveći broj turista dolazi preko Internacionalnog aerodroma Arthur Napoleon Raymond Robinson (nekadašnji Crown Point) (IATA: TAB, ICAO: TTCP) koji je udaljen 11 
km od centra grada.</s><s>Luka je jaružanjem produbljena kako bi mogla primiti najveće kruzere.</s>

<s>Izvori</s>

<s>Vanjske veze</s>

<s>''Scarborough'</s>

<s>Gradovi na Trinidadu i Tobagu</s>

